**И.бр.388/2021**

Извршителот **Саветка Георгиева** од **Струмица** врз основа на барањето за спроведување на извршување од доверителот **Христијан Каравасилиадис** од Струмица, со живеалиште на ул.Васил Сурчев бр.20/1-9, засновано на извршната исправа ОДУ.бр.312/2019 од 13.12.2019 на Нотар Јован Пешовски, против должникот **Илија Поп-Стојанов од Струмица** со живеалиште на ул.Браќа Миладинови бр.35/1-10 Струмица, за спроведување на извршување во вредност 950.000,00 ден., на ден 24.06.2021 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА продажба со усно јавно наддавање на недвижноста означена како:

**Станбена куќа со дворно место, изградена на,**

-КП.бр.3187, дел 1, в.м.Ѓ.Ѓаковик, катастарска култура гз/гиз, со површина од 77 м2,

-КП.бр.3187, дел 1, в.м.Ѓ.Ѓаковик, катастарска култура гз/зпз 1, со површина од 5 м2,

-КП.бр.3187, дел 2, в.м.Ѓ.Ѓаковик, катастарска култура гз/зпз 1, со површина од 9 м2,

-КП.бр.3187, дел 1, адреса Ѓ.Ѓаковик, број на зграда 1, намена на здрада А1-1, влез 1, кат СУ, број 1, намена на посебен/заеднички дел од зграда СТ, со површина од 37 м2,

-КП.бр.3187, дел 1, адреса Ѓ.Ѓаковик, број на зграда 1, намена на здрада А1-1, влез 2, кат ПР, број 2, намена на посебен/заеднички дел од зграда ПП, со површина од 10 м2,

-КП.бр.3187, дел 1, адреса Ѓ.Ѓаковик, број на зграда 1, намена на здрада А1-1, влез 2, кат ПР, број 2, намена на посебен/заеднички дел од зграда СТ, со површина од 23 м2,

запишана во **имотен лист бр.52789, за КО Струмица, при АКН–Струмица,** **сопственост на должникот Илија Поп-Стојанов од Струмица.**

**ЗАБЕЛЕШКА,** Согласно Проценката на недвижност од 14.06.2021 година, изработена од ДПТУИ ИДЕА-консалтинг ДООЕЛ Струмица и Геодетски елаборат број 03-128/3 од 01.04.2021 година, изработен од ТДГР ДОО ГЕО ПРЕМЕР Струмица, констатирано е дека, катастарските парцели КП.бр.3187/1, КП.бр.3187/2 и КП.бр.3187/3 претставуваат една целина. Објектот зафаќа делови од трите парцели и истиот претставува функционална целина. Најголем дел од објектот е изграден на КП.бр.3187/3, 86м2-земјиште под зграда кое е сопственост на Р.С.Македонија, запишано во имотен лист бр.1450, за КО Струмица. Има разлика и во површината на кат-сутерен, кој во имотен лист е запишан 37м2, а на лице место е 63м2.

Продажбата ќе се одржи на ден **14.07.2021 година, во 12.00 часот** во просториите на Извршител Саветка Георгиева од Струмица, ул.Ленинова ГТЦ бр.14/1-13.

Почетната вредност на недвижноста, утврдена со заклучок на извршителот И.бр.388/2021 од 24.06.2021 година, **со сите припадоци и прирастоци, доградби и надградби, изнесува 800.187,00 денари**, под која недвижноста не може да се продаде на **првото јавно наддавање**.

Недвижноста е оптоварена со следните товари и службености-хипотека во корист на доверителот и Налог за извршување врз недвижност. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр.300030000098247 која се води кај Комерцијална Банка АД Скопје и даночен број МК5027006113099.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање, дневен весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |  |
| --- | --- |
|  | Саветка Георгиева |